CELEX: 62021TN0401
Language: et
Date: 2021-07-07 00:00:00
Title: Kohtuasi T-401/21: 7. juulil 2021 esitatud hagi – KN versus parlament

23.8.2021   
            
            
               ET
            
            
               Euroopa Liidu Teataja
            
            
               C 338/37
            
         
      7. juulil 2021 esitatud hagi – KN versus parlament
      (Kohtuasi T-401/21)
      (2021/C 338/47)
      Kohtumenetluse keel: prantsuse
      
         Pooled
      
      
         Hageja: KN (esindajad: advokaadid M. Casado García-Hirschfeld ja M. Aboudi)
      
         Kostja: Euroopa Parlament
      
         Nõuded
      
      Hageja palub Üldkohtul:
      
                  —
               
               
                  tunnistada käesolev hagi vastuvõetavaks;
               
            
                  —
               
               
                  tühistada vaidlustatud otsus;
               
            
                  —
               
               
                  mõista välja kahjutasu mittevaralise kahju eest, mis määratakse ex aequo bono põhimõttel kindlaks summas 100 000 eurot;
               
            
                  —
               
               
                  mõista kõik kohtukulud välja kostjalt.
               
            
         Väited ja peamised argumendid
      
      Hageja toob Euroopa Parlamendi 28. aprilli 2021. aasta otsuse Euroopa Liidu 2019. aasta üldeelarve täitmisele heakskiidu andmise kohta, VI jagu – Euroopa Majandus- ja Sotsiaalkomitee (2020/2145(DEC)), ning Euroopa Parlamendi 28. aprilli 2021. aasta resolutsiooni, mis sisaldab märkusi, mis on eespool nimetatud otsuse lahutamatu osa, peale esitatud hagi põhjenduseks kaks väidet.
      
                  1.
               
               
                  Esimene väide, et on rikutud ELTL artikli 16 lõiget 1, Euroopa Liidu põhiõiguste harta artikleid 1 ja 8, määruse 2018/1725 (1) artikleid 4 ja 5 ning distsiplinaarmenetluste ja kohtuliku eeluurimise konfidentsiaalsuse põhimõtet, samuti määruse nr 883/2013 (2) artiklit 10.
               
            
                  2.
               
               
                  Teine väide on, et on rikutud süütuse presumptsiooni, hea halduse põhimõtet ja proportsionaalsuse põhimõtet.
               
            
         (1)  Euroopa Parlamendi ja nõukogu 23. oktoobri 2018. aasta määrus (EL) 2018/1725, mis käsitleb füüsiliste isikute kaitset isikuandmete töötlemisel liidu institutsioonides, organites ja asutustes ning isikuandmete vaba liikumist, ning millega tunnistatakse kehtetuks määrus (EÜ) nr 45/2001 ja otsus nr 1247/2002/EÜ (ELT 2018, L 295, lk 39).
      
         (2)  Euroopa Parlamendi ja nõukogu 11. septembri 2013. aasta määrus (EL, Euratom) nr 883/2013, mis käsitleb Euroopa Pettustevastase Ameti (OLAF) juurdlusi ning millega tunnistatakse kehtetuks Euroopa Parlamendi ja nõukogu määrus (EÜ) nr 1073/1999 ja nõukogu määrus (Euratom) nr 1074/1999 (ELT 2013, L 248, lk 1).